Waarskuwing - grafiese foto: Skoolseun sterf toe lewendige ammunisie na bewering tydens protesaksie ingespan word
JY LEES NOU Waarskuwing - grafiese foto: Skoolseun sterf toe lewendige ammunisie na bewering tydens protesaksie ingespan word
’n Skoolseun is Vrydag doodgeskiet tydens ’n gewelddadige protesaksie in Standerton, Mpumalanga. Nog ’n jeugdige is in die voorval gewond.
Inwoners van die Sakhile-township het vroeg reeds chaos veroorsaak tydens hul protesaksie oor gebrekkige elektrisiteitstoevoer en dienste aan die gemeenskap.
BREAKING: He was allegedly shot in the head: https://t.co/pJv3djkjyq https://t.co/SbfoTh5p32 — Wayne van der Walt (@WAYNEXX) May 19, 2017
Bande is aan die brand gesteek en paaie is geblokkeer terwyl die ontevredenes eis om na die Lekwa-munisipaliteit te gaan oor gebrekkige dienslewering in die distrik. Dit is een van sewe munisipaliteite wat Eskom sowat R10.2-biljoen geskuld het. Daar word beweer die polisie het lewendige ammunisie ingespan terwyl hulle die protesaksie onder beheer wou bring.
@MbalulaFikile SAPS in Standerton have killed a young boy during protest using liv ammunition during a protest. pic.twitter.com/16PkeSBMMQ — Bongani June Mwale (@mwalebj) May 19, 2017
Sers. George Dhlamini, woordvoerder van die Sakhile-polisiestasie het aan die webnuustuiste bevestig dat die kind in die hospitaal gesterf het. Sy naasbestaandes is nog nie van sy dood in kennis gestel nie.
Waarskuwing: Grafiese foto
[caption id="attachment_173675" align="aligncenter" width="600"] Foto: Twitter[/caption]
Hy skat die ouderdom van die kind rondom 13-14 jaar oud. Hy het in ’n onderhoud met SABC bevestig dat die kind wel deur ’n koeël getref is, maar die oorsprong van die lewendige ammunisie is onbekend.
Sers. Simile van Secunda se misdaadvoorkomingseenheid het kopbeserings tydens die protesaksie opgedoen toe hy met klippe gegooi is. Daar is steeds ’n sterk polisieverteenwoordiging op die toneel. Die R23 na Standerton is ook gesluit.
R23 into standerton no go riots road closed caution — SA-News Sports (@SANewsCom) May 19, 2017